section_heading: Kompozicija
paragraph_text: Sky Blue Sky bio je prvi studijski album sastava na kojem je radila proširena postava koja se prvi put pojavila na Kicking Television: Live in Chicago. Gitarist Jeff Tweedy bio je glavni pjevač, dok je basist John Stirratt, uz Tweedyja jedini originalni član sastava, bio vokalna potpora. Glenn Kotche svirao je bubnjeve, a Mikael Jorgensen nekoliko instrumenata s tipkama. Novi članovi sastava u odnosu na prethodni studijski album bili su prvi gitarist Nels Cline i multiinstrumentalist Pat Sansone. Na albumu su svirali i violistica Karen Waltuch i multiinstrumentalist Jim O'Rourke. Miksao ga je Jim Scott u PLYRZ Studios u Santa Clari.Bilješke s albuma Sky Blue Sky, 15. svibnja 2007., Nonesuch Records, 131388.